Volg My (4) - www.bybelkennis.co.za
by Coen Slabber · Published 20/11/2015 · Updated 01/10/2015
Truth is so obscure in these times, and falsehood so established, that unless we love the truth, we cannot know it – Blaise Pascal
Om sonde te los en onsself af te sterwe, is duur. Toe Jesus die vier vissermanne gevra het om Hom te volg, vra Hy hulle om hulle besittings, beroep, drome, ambisies, familie, vriende en sekuriteit agter te laat. Hulle moes alles los. In ‘n wêreld waar alles om myself draai – beskerm, bevorder, vermaak sorg vir jouself – sê Jesus ons moet ons eie self doodmaak. Hierdie vier vissers het ‘n groot prys betaal –Petrus is onderstebo gekruisig, Andreas is in Griekeland gekruisig, Jakobus is onthoof en Johannes is verban.
Tog het hulle geglo dat dit die moeite werd was om Jesus te volg – hulle het iets gevind wat dit die moeite werd gemaak het om alles te verloor. In Christus vind hulle ‘n liefde wat alle verstand te bowe gaan, ‘n bevrediging wat die omstandighede verplaas het, ‘n doel wat enige ander doel in die wêreld oortref het. Hulle het gewillig en met blydskap hulle lewens verloor om Hom te ken, te volg en te verkondig.
Hoe ver het ons nie van hierdie pad afgedwaal nie. Ons probeer Jesus se oproep vergeet. Die kerke is vol mense met ‘n oppervlakkige verhouding met Jesus Christus. Baie mense glo dat om ‘n volgeling van Jesus Christus te word, moet jy sekere feite erken en sekere woorde sê. Die uitnodiging om Jesus Christus te volg, is nie ‘n uitnodiging om ‘n gebed te bid nie – dit is ‘n oproep om ons lewens af te lê.
Volgende keer kyk ons verder na die koste om Jesus Christus te volg.